
ФЕДЕРАЦИЯ  НА  НАУЧНО-ТЕХНИЧЕСКИТЕ СЪЮЗИ

ДОМ НА НАУКАТА И ТЕХНИКАТА-
СОФИЙСКИ РЕГИОН
У С Т А В

НА СДРУЖЕНИЕТО „ДОМ НА НАУКАТА И ТЕХНИКАТА – 

СОФИЙСКИ РЕГИОН”

РАЗДЕЛ ПЪРВИ


ОСНОВНИ ПОЛОЖЕНИЯ И СЪЩНОСТ:


Чл.1. Домът на науката и техниката –Софийски регион  (ДНТ – Софийски регион) е творческо-професионално, научно-просветно, неправителствено, неполитическо сдружение с нестопанска цел, регистрирано по ЗЮЛНЦ, в което членуват на доброволни начала физически и юридически лица от областта на науката, техниката, образованието, промишлеността, селското стопанство, икономиката и други сфери   на обществения и стопански живот на Република България.

Чл.2. (1). ДНТ- Софийски регион е сдружение в частна полза по смисъла на

Закона за юридическите лица с нестопанска цел и осъществява дейността си в личен интерес на своите членове.


           (2). ДНТ – Софийски регион осъществява своята дейност при спазване на Конституцията и законодателството на Република България, на настоящия  Устав и решенията на органите си за управление.


Чл.3. Наименованието на Сдружението е: „Дом на науката и техниката -Софийски регион”, наричана понякога за краткост „ДНТ – Софийски регион”.


Наименованието на Сдружението на английски език се изписва по следния начин:”House of science and of  technique – Sofia region”.

Чл.4. ДНТ – Софийски регион се изгражда и функционира на принципите на доброволността, демократичността, автономността и самофинансирането.


Чл.5. Съществуването на ДНТ – Софийски регион не е ограничено със срок.


Чл.6. ДНТ – Софийски регион е юридическо лице със седалище в град София -1000, Община „Средец”, ул. „Г.С.Раковски”№ 108.

ЦЕЛИ И ЗАДАЧИ:


Чл.7. Главните цели на ДНТ – Софийски регион са:


1. Да обединява, подпомага и защитава професионалните, творческите и социални права и интереси на своите членове и на научно-техническите и икономически кадри в региона, да създава подходящи условия за творческо – професионално и културно общуване между тях.

2. Да утвърждава Сдружението като важна институция на Гражданското общество в Софийски регион, да повишава общественото влияние и престиж на инженерите, икономистите, специалистите от земеделието, техниците, учените и изобретателите в Региона;

3. Да укрепва и разширява международните контакти и да развива взаимноизгодно сътрудничество със сродни регионални организации от чужбина в интерес на своите членове, включително и да създава условия за съвместна работа на специалисти и на творчески колективи в международни екипи по  линия на   Оперативните програми  на ЕС и други международни проекти;

4. Да осъществява действия за запознаване на  специалистите от региона с действащите регламенти и нормативна база на ЕС в областта на науката, техниката, образованието и да съдейства за привеждането на Българското законодателство в тези области в съответствие с него.



Чл.8. Основните задачи на ДНТ – Софийски регион са:


1. Да координира дейността на съставляващите го научно – технически общности (НТО) и провежда съвместни мероприятия и прояви за постигане  целите  и задачите на ДНТ – Софийски регион. ;

2.Да представлява своите членове пред Федерацията на научно-техническите съюзи в България (ФНТС), държавните и общинските органи, неправителствените организациии  и други институции от страната и чужбина;

3.Да  съдейства за популяризирането и внедряването на научно-технически постижения във фирмите, институтите и предприятията  на територията на Региона, да защитава интелектуалната собственост и авторските права  на специалистите, членове на Сдружението;

4.Да насърчава творческата активност, професионалните интереси и постиженията на специалистите от региона чрез провеждането на подходящи прояви  за стимулиране на най-добрите специалисти в науката и техниката и чрез организиране на мероприятия за повишаване на квалификацията на работещите в различни области на науката, образованието, индустрията и селското стопанство на територията на Софийска област

5. Да развива научния и творческия потенциал на младите инженери, икономисти и специалисти от земеделието в Региона чрез подходящи форми и средства.

6. Да популяризира водещи световни тенденции и постижения в науката и техниката сред обществеността на Софийски регион, както и да я информира за дейността и постиженията на ФНТС и нейните сдружения;

7. Да следи  тенденциите и насоките  в развитието на законодателството и нормативната уредба в Република България, да обсъжда и при целесъобразност да прави предложения пред съответните   държавни, общински и стопански органи за промени, съдействащи за по-успешно решаване на проблемите на региона и страната, касаещи науката, техниката, образованието, селското стопанство, екологията и икономическото развитие, отстоявайки честна и активна гражданска позиция.  


8.Да  работи за възпитаването в своите членове  и обществото на професионални и морални добродетели, според Кодекса за професионална етика на инженерите в съответствие с общочовешките ценности и обществените норми на поведение.

9.Да управлява, поддържа и развива своята и предоставената й от ФНТС за ползване собственост отговорно и с грижата на добър стопанин.

СРЕДСТВА ЗА ПОСТИГАНЕ НА ЦЕЛИТЕ И ЗА ИЗПЪЛНЕНИЕ НА ЗАДАЧИТЕ:

Чл.9, Средствата за постигането на целите за изпълнението на задачите са:

1. Научно-технически конференции, симпозиуми, семинари, кръгли маси, дискусии, изложби, консултации, обучения, становища, конкурси, обръщения и други научно-технически и организационни мероприятия;


2. Изготвяне на становища и участие в разработване на проекти на закони, правилници, наредби, програми и други нормативни документи, свързани с развитието на науката, техниката и технологиите, образованието и професионалната квалификация;

3. Нормативно, организационно и методическо осигуряване и провеждане на квалификационна и преквалификационна дейност, осъществявана от Сдружението самостоятелно или съвместно с други членове на Федерацията и с ЦПО на ФНТС; 

4. Развитие на научно-техническа информационна система и пропагандиране постиженията на техническата интелигенция у нас и в чужбина;

5. Развитие и усъвършенствуване на собствена издателска дейност и участие в изданията и сайта на ФНТС;

6. Проучване, разработване и решаване на конкретни задачи, свързани с развитието на отделни отрасли и дейности в Софийски регион, свързани с внедряване на съвременни технологии;


7. Създаване на бизнес-инкубатори,технологични иновационни центрове и паркове и други форми на научно-технически трансфер на българско технологично проиизводство;

8. Организиране на конкурси и стимулиране на творческите изяви на специалистите, вкл. на младите специалисти и студентите самостоятелно и съвместно с ФНТС;

9. Подпомагане развитието на високи технологии на територията на Софийски регион, в това число и на информационно-комуникационните, и на прехода към икономика базирана на знанията;

10. Създаване и управление на целеви  фондове в Софийски регион, търсене и разкриване на нови източници за набиране на средства;

11. Консултации и преговори с държавни и общински  институции, синдикати и организации на работодателите за защита на съсловните интереси и за изготвяне и усъвършенстване на нормативни документи, свързани със защитата на професионалните, творческите и социалните интереси на специалистите в областта на науката, техниката и производството.

12.Осъществяване на съвместна дейност с ФНТС, Националните и Териториалните сдружения на НТС за повишаване на ефективността от дейността им при използването на материално-техническата база в системата на Федерацията.
РАЗДЕЛ   ВТОРИ


ДОПЪЛНИТЕЛНА СТОПАНСКА ДЕЙНОСТ:

Чл.10.(1). За осъществяването на целите и изпълнението на задачите си ДНТ – Софийски регион може да извършва допълнителна стопанска дейност, която да се подчинява на условията и реда, предвидени в законите на страната.


(2).Предметът на допълнителна стопанска дейност на ДНТ – Софийски регион може да бъде: квалификационна и преквалификационна дейност /курсове, школи, научно-технически прояви и др./, туристическа и проектантска дейност, програмни и импресарски услуги, лицензионни сделки и такива с интелектуална собственост, издателска и рекламна дейност, управление и стопанисване на недвижими имоти, отдаването им под наем, както и всички други дейности, непротиворечащи на Търговския закон на Р България.


(3). ДНТ-Софийски регион не разпределя печалба. Приходите от допълнителната стопанска дейност според ал.(2) на настоящия член могат да се ползват само за постигането на целите и осъществяване на задачите на ДНТ – Софийски регион и ФНТС.

РАЗДЕЛ   ТРЕТИ


ЧЛЕНСТВО, ПРАВА И ЗАДЪЛЖЕНИЯ НА ЧЛЕНОВЕТЕ

Чл.11.(1). Членуването в ДНТ – Софийски район е доброволно.

           (2).Членствените правоотношения с ДНТ – Софийски регион възникват при приемане на нови членове, при сливане със съществуващи членове или при вливане в съществуващи членове.

          (3). Членът не отговаря лично за задълженията на ДНТ – Софийски регион.


          (4). Членствените права и задължения, с изключение на имуществените, са непрехвърляеми и не преминават върху други лица при смърт или при прекратяването на членството по други причини.

Чл.12. (1). Членовете на ДНТ – Софийски регион могат да бъдат:

1. Индивидуални;


2.Колективни (Научно-технически дружества, Клубове по професионални интереси, Регионални научно технически дружества /на териториален принцип/ (РНТД) и други такива, наричани за краткост научно-технически общности (НТО).


(2). Индивидуални членове  могат да бъдат физически лица: инженери, техници,икономисти,селскостопански специалисти и други такива, с дейност в областта на науката, техниката, образованието, индустрията, селското стопанство, администрацията и социалната сфера.


(3). Приемането на нови индивидуални членове става  от  колективните членове (научно-техническите общности /НТО/) на ДНТ – Софийски регион.


(4). Колективните членове (Научно – технически общности) на  ДНТ – Софийски регион могат да бъдат: държавни, общински, стопански и обществени организации, научни и проектантски институти, предприятия, фирми и сдружения от индивидуални членове /(отговарящи на изискванията на чл.12. (2)/ на териториален принцип, клубове по интереси и други такива, които приемат Устава на ДНТ – Софийски район и съдействат за изпълнение на целите и задачите му. Колективните членове могат да бъдат юридически самостоятелни.


(5). Приемането на нови колективни членове (НТО)  става с писмена молба по решение на техния колективен орган (с приложен Протокол  по образец със списък на членовете – учредители /Приложение №1 към настоящия Устав/) и с Решение на УС на ДНТ – Софийски регион, което трябва да бъде взето не по- късно
от 3 (три) месеца от датата на подаването й.

           Броят на учредилите на НТО, което кандидатства за членство в ДНТ – Софийски регион, не може да бъде по – малък от 5 (пет) члена.

Чл.13. (1). Индивидуалните членове имат право:


1. Да бъдат избирани в ръководните и други органи на ДНТ-Софийски регион;


2. Да бъдат представлявани в ръководните и други органи на ФНТС;


3. Да търсят и да получават съдействие от ДНТ – Софийски регион за защита на своите права;


4. Да се  организират, сдружават, самоуправляват и самофинансират по  Устава (Правилника) на НТО, в което членуват, който не противоречи на основните цели и задачи на ДНТ – Софийски регион и неговия Устав;


5. Да имат достъп до нормативни документи, касаещи дейността на ДНТ – Софийски регион;


6. Да бъдат информирани за решенията на ръководните и други органи на ДНТ – Софийски регион;

7. Да следят за изпълнението на приетите решения и в случай на неизпълнение да търсят обяснение и отговорност от лицата,  виновни за това;

8. Да ползват имуществото на ДНТ – Софийски регион за изпълнението на уставните си цели.



 (2). Колективните членове (НТО)  имат право:


1. Да предлагат свои представители за избиране в ръководните органи на ДНТ – Софийски регион;


2. Да търсят и получават съдействие от ДНТ – Софийски регион за защита на своите права и интереси;


3. Да имат достъп до всички документи на ДНТ – Софийски регион и да получават исканата от тях информация;


4. Да бъдат редовно информирани за решенията и действията на органите на ДНТ –Софийски регион;

5. Да изискват информация за изпълнение на приетите от органите на ДНТ – Софийски регион  решения и да правят  предложения във връзка с тях;

6. Да ползват имущество на ДНТ – Софийски регион и чрез него при необходимост това на ФНТС за провеждане на научно-технически и организационни мероприятия и за постигане на уставните си цели;


Чл.14.(1). Индивидуалните членове са задължени:

1. Да спазват Устава на ДНТ – Софийски регион;


2. Да изпълняват приетите решения от ръководните органи на НТО и ДНТ – Софийски регион;



3. Да съдействат за постигане на целите и задачите на ДНТ – Софийски регион;

4. Да плащат индивидуален членски внос и други вноски в размер, определен от УС на ДНТ – Софийски регион;


           (2). Колективните членове (НТД) са задължени:


1. Да спазват Устава на ДНТ – Софийски регион;


2. Да изпълняват приетите решения от ръководните органи на ДНТ – Софийски регион;



3. Да плащат колективен членски внос и други вноски в размер, определен от УС на ДНТ – Софийски регион;


4. Да съдействат за постигане на целите и задачите на ФНТС;


5. Да представят във ДНТ – Софийски регион годишните планове и информации за дейността си;


6.Да съдействат за издигането на обществения престиж, социалния статус и професионалната квалификация на своите членове и на научно-техническата интелигенция;


Чл.15. (1). Членството се прекратява:

1. С едностранно писмено волеизявление;

2. С прекратяване на юридическото лице -  ДНТ – Софийски регион;;


3. С прекратяване на членството на колективния член (НТО) в ДНТ;

4. С изключване;

5. При неплащане на дължим членски внос за период, по-дълъг  от 2 (две) календарни години;


6.С отпадане.


7.Със смъртта или поставянето на члена под пълно запрещение;


(2) Решение за изключване на индивидуалните членове  се взема от първичните организации (НТО) на ДНТ – Софийски регион, а за колективните (НТО) –от УС на ДНТ  с мнозинство не по- малко от 2/3 от всички членове.


(3). Решение за изключване на членове се взема при поведение, което прави по-нататъшното членство несъвместимо, т.е. когато членът манифестира поведение в противоречие на целите и задачите на ДНТ – Софийски регион;

(4). Решението за изключване на индивидуални членове може да се обжалва пред Общото събрание на ДНТ – Софийски регион. Членството му се възстановява с решение на Общото събрание с обикновено мнозинство на присъстващите. 

РАЗДЕЛ   ЧЕТВЪРТИ

ОРГАНИЗАЦИОНЕН СТРОЕЖ НА ДНТ – СОФИЙСКИ  РЕГИОН


Чл.16. Организационният строеж на ДНТ – Софийски регион включва:

1. Научно-технически дружества, Клубове по професионални интереси, Регионални научно технически дружества /на териториален принцип/ (РНТД) и други такива,наричани за краткост научно-технически общности (НТО).

Чл.17. (1). НТО са първични организации  на ДНТ – Софийски регион;


 (2). НТО се изгражда  най-малко от 5 (пет) члена на териториален и производствен принцип, по специалност или на принципа на професионално-творческите интереси, като се приема решение за създаването му  от новоучреденото негово Общо събрание.Този акт се документира с  Протокол  по образец със списък на членовете – учредители /Приложение №1 към настоящия Устав/). Кандидатстването му за членство в ДНТ-Софийски регион става чрез подаване на писмена молба с приложен Учредителен протокол /Приложение №1/ до Управителния  съвет на ДНТ – Софийски регион, който е длъжен  да вземе решение по нея не по-късно от 3 (три) месеца от датата на подаването й;


 (3). Висш орган  на НТО е Общото събрание на членовете му;



 (4). Общото събрание на НТО:


1. Приема Отчета на ръководството и плана за дейността на НТО;


2. Избира и освобождава ръководството на НТО;

3. Изгражда свои комисии, секции и други помощни органи;


4. избира упълномощени представители за Общото събрание на ДНТ – Софийски регион;


5. Приема индивидуални членове след постъпване на писмена молба от кандидата /отговарящ на условията, посочени в чл.12 (2)на настоящия Устав/, с мнозинство най-малко от 2/3 от присъстващите и протокол – решение на Общото събрание;

6.Изключва  индивидуални членове съгласно чл.15 (2)  на настоящия Устав;



 (5). Ръководството на НТО се състои най – малко от Председател и Секретар /Зам. - председател/. Те не могат да бъдат съпрузи  или роднини по права линия без ограничения, по съребрена линия – до четвърта степен или по сватовство – до втора степен включително. Ръководството свиква Общи събрания, следи за изпълнението на решенията на своето Общо събрание и тези на Общото събрание на ДНТ – Софийски регион, работи при необходимост с ръководствата на други организации и фирми, събира и отчита пред  ДНТ – Софийски регион индивидуалния членски внос на своите членове. То отчита своята работа пред Общото събрание на НТО.
РАЗДЕЛ   ПЕТИ

ОРГАНИ НА ДНТ – СОФИЙСКИ РЕГИОН


Чл.18. Органите на ДНТ – Софийски регион са:

1. Общо събрание (ОС);


2. Управителен съвет (УС);


ОБЩО СЪБРАНИЕ


Чл.19. (1) Върховен орган на ДНТ – Софийски регион е Общото събрание,  което се състои от по един упълномощен член на Научно – техническите общности:


 (2). Упълномощените представители участват в Общото събрание на ДНТ – Софийски регион, удостоверявайки това си право с протокол от проведено събрание, което ги е избрало.


ПРАВОМОЩИЯ:


Чл.20. (1). Общото събрание на ДНТ – Софийски регион:

1.  Изменя и допълва Устава на ДНТ – Софийски регион;


2. Приема и променя други вътрешни актове;


3. Избира и освобождава членовете на Управителния и  на Контролния съвети;


4. Взема решения за откриване и закриване на клонове;


5. Взема решения за участие в други организации;


6. Приема основните насоки и програми за дейността на ДНТ-Софийски регион;


7. Приема Бюджета на ДНТ – Софийски регион;

8. Взема решения относно дължимостта и размера на членския внос или имуществените вноски на своите членове;


9.  Приема и изключва колективните членове (НТО);

10. Обсъжда и приема решения по отчетите на Управителния и Контролния съвети;


11. Отменя решения на Управителния съвет на ДНТ – Софийски регион, които противоречат на законите в страната, Устава или други вътрешни актове, регламентиращи дейността на организацията;


12. Взема решение за преобразуване или прекратяване на ДНТ – Софийски регион с най-малко 2/3 (две трети) квалифицирано мнозинство от списъчния състав на упълномощените представители;

13. Приема решение за разпределение на останалото имущество на ДНТ – Софийски регион след удовлетворяване на кредиторите при ликвидация;


14. Взема решения за прехвърляне (продажба, дарение, замяна, суперфикция), учредяване на ипотеки и на други тежести на недвижимото имущество на ДНТ – Софийски регион с най-малко 2/3 (две трети) квалифицирано мнозинство от списъчния състав на упълномощените представители.

(2). Правата по ал.(1), т.т.1, 3, 7, 11,12, 13,14 не могат да се възлагат на други органи на ДНТ – София окръг.


(3). Решенията на Общото събрание са задължителни за другите органи на ДНТ- Софийски регион.

(4). Членовете на ДНТ – Софийски регион могат да обжалват по съдебен ред законосъобразността на решенията на Общото събрание.


(5). Решенията на органите на ДНТ – Софийски регион, които са взети в противоречие със закона, Устава или предходно решение на Общо събрание, могат да бъдат оспорвани пред Общото събрание по искане на заинтересованите членове на ДНТ – Софийски регион или негов орган не по късно от една година от вземането на  конкретното решение.


СВИКВАНЕ

Чл.21. Общо събрание се свиква  ежегодно от Управителния съвет по негова инициатива или по искане на 1/3 от членовете на ДНТ – Софийски регион и се провежда в населеното място, в което се намира седалището на ДНТ – Софийски регион. Ако в последния случай, Управителния съвет в двуседмичен срок не отправи писмено покана за свикване на Общото събрание, то се свиква от съда по седалището на ДНТ – Софийски регион по писмено искане на заинтересуваните членове или натоварено от тях лице.

Чл.22. (1).Поканата трябва да съдържа дневният ред, мястото, датата, часа и условията на представителство за провеждане на редовното или извънредното Общо събрание, както и по чия инициатива то се свиква;


  (2). Поканата се поставя на мястото за обявления в сградата, в която се намира седалището на ДНТ – Софийски регион, най-малко един месец преди датата на провеждане на Общото събрание. В същия срок поканата се изпраща на членовете на сдружението с писмо с обратна разписка.

КВОРУМ


Чл.23. Общото събрание е законно, ако присъстват повече от половината от избраните упълномощени представители. При липса на кворум събранието се отлага с един час  и след това може да се проведе  при същия дневен ред, независимо от броя на упъномощените представители, които присъстват.

ПРАВО НА ГЛАС:


Чл.24. (1).Всеки член на Общото събрание има право на 1 (един) глас.


 (2). Член на Общото събрание няма право на глас при решаването и гласуването на въпроси, отнасящи се до:


1. Него, неговия (-ата) съпруг (-а) или роднина по права линия без ограничения, по съребрена линия – до четвърта степен или по сватовство – до втора степен включително;

2. Юридически лица, в които той  заема длъжността Управител или служебно положение, при което може да наложи или възпрепятства вземането на решения.


 (3). В Общото събрание не се допуска гласуване чрез преупълномощаване.


ВЗЕМАНЕ НА РЕШЕНИЯ:


Чл.25. (1). Решенията на Общото събрание се вземат с явно гласуване и обикновено мнозинство на присъстващите упълномощени представители. Това положение не важи в случаите, посочени в && (2)и (3)  на чл.25 на настоящия Устав.


  (2). По постъпило предложение на упълномощен представител Общото събрание може да вземе решение за тайно гласуване по някои от разглежданите и подлежащи на гласуване въпроси от дневния ред. Решението за таен избор се приема или отхвърля с обикновено мнозинство на присъстващите упълномощени  представители.



  (3). Решенията по чл.20, ал.(1) т.т.1 и 12 се вземат с мнозинство 2/3 (две трети) от присъстващите упълномощени представители, по т.9 с мнозинство 2/3 от всички членове, а по т. 10 и 13 с мнозинство от всички членове на Общото събрание. По всички останали точки - с обикновено мнозинство от присъстващите членове. 


                       (4). По въпроси, които не са били включени  предварително в обявения в поканата дневен ред, не могат да се вземат решения.

             (5). Решенията на Общото събрание могат да се обжалват по съдебен ред.

УПРАВИТЕЛЕН СЪВЕТ


СЪСТАВ


Чл.26.(1).  УС на ДНТ – Софийски регион се състои от 3 (три) до 7 (седем) лица – членове на Сдружението. Юридическите лица, които са членове на сдружението, могат да  предлагат за членове на УС и лица, които не са членове на Сдружението.


 (2). В УС  влизат членове на ДНТ – Софийски регион, редовно избрани от Общото събрание.



 (3). Членовете на УС се избират за срок от 5 (пет) години.


Чл.27. Освобождаването на член на УС може да стане по негова писмена молба, поради смърт или по решение на Общото събрание на ДНТ- Софийски регион.


Чл.28. Членовете на Управителния съвет носят отговорност за взетите решения по време на своя мандат в съответствие с действащото в Република България законодателство, Устава и другите документи на ДНТ – Софийски регион..


ПРАВОМОЩИЯ НА УС:


Чл.29.(1). Управителният съвет има следните права:

1. Представлява Сдружението «Дом на науката и техниката (ДНТ) – Софийски регион», както и определя обема на представителната власт  на отделни негови членове;

2. Избира от своя състав Председател и утвърждава по негово предложение Изпълнителен директор. Изборът на Председателя и утвърждаването на Изпълнителния директор  се провеждат с тайно гласуване. Освобождаването им в случай на предсрочно прекратяване на мандата им също става чрез тайно гласуване.

3..Осигурява  изпълнението на  решенията на Общото събрание на ДНТ – Софийски регион;

4. Управлява и се разпорежда със собствената и предоставената му Общофедеративна материална база, средства и фондове съобразно Правилник, приет от него и при спазване на Устава на ДНТ – Софийски регион и този на ФНТС и определя размера на членския внос и/или имуществените вноски на своите членове;
 
5. Взема решения за водене и прекратяване на съдебни дела и сключване на съдебни и извънсъдебни споразумения по имуществени спорове;


6. Подготвя  и внася в Общото събрание проекто-бюджета на ДНТ – Софийски регион;


7. Подготвя  и внася в Общото събрание  Отчета за своята дейност.

8. Координира и обобщава дейността на членовете на ДНТ – Софийски регион.

9. Приема Правилник за своята работа.


10.Утвърждава предложените от Председателя структура, щатно разписание и длъжностни характеристики на щатния състав на ДНТ – Софийски регион.


12. Изгражда специализирани фондове.

13. Взема решения за организиране на стопанска дейност съгласно действащите закони в страната.


14. Взема решения за сключване на заеми и за условията по тях.


15.Изгражда комисии, съвети и други помощни органи в съответствие с основните цели и задачи на ДНТ – Софийски регион.

16. Приема и утвърждава правилници, инструкции и други необходими вътрешни нормативни документи;


17. Определя одитор и при необходимост ликвидатор.

18. Избира и освобождава Управителните органи на Търговските дружества на ДНТ – Софийски регион  по предложение на Председателя на УС и приема техните отчети.

19. Взема решения по инвестиционната дейност на ДНТ –Софийски регион, в това число и учредяване, преобразуване, ликвидация и продажба на Търговски дружества и клонове;

20.Приема и освобождава колективни членове (НТО) на ДНТ – Софийски регион;


21. Взема решения за членуване на ДНТ – Софийски регион в други организации;


22. Взема решения за определяне на упълномощени представители на ДНТ – Софийски регион за участие в Общото събрание на ФНТС;


23. Определя възнагражденията на Председателя и Изпълнителния директор на ДНТ – Софийски регион.


24. Награждава с учредени свои награди и прави предложения за награждаване на свои членове с Общофедеративни, Правителствани и други награди.


(2) При нарушение на Устава членове на Управителния съвет могат да бъдат освобождавани от Общото събрание. Предложение за това се прави от Управителния съвет с мнозинство 2/3 от списъчния му състав.

(3). Управителният съвет е първостепенен разпоредител по имуществото на ДНТ – Софийски регион.

СВИКВАНЕ:


Чл.30.(1). Управителният съвет на ДНТ – Софийски регион се свиква на заседания от Председателя му най - малко веднъж на 3 (три) месеца. Председателят е длъжен да свика Управителния съвет на извънредно заседание по искане на 1/3 (една трета) от членовете му в 7 (седем дневен) срок от постъпване на искането. В искането задължително се посочват причините за свикването и въпросите, които трябва да се решават. Ако в този срок Управителният съвет не бъде свикан от Председателя, същото може да извърши всеки един от заинтересуваните членове на Управителния съвет.



(2)./Заседанията на УС се ръководят от неговия Председател, а в негово отсъствие – от Изпълнителния директор или от друг член на Управителния съвет, упълномощен от Председателя или определен от самия УС.


(3). УС може да взема решения, ако на заседанията му присъстват повече от половината му членове.



(4). Присъстващо е и лице,с което има двустранна телефонна или друга връзка, гарантираща установяване на самоличността му и позволяваща участието му в обсъждането и вземането на решения. Гласуването на този член се удостоверява в протокола от председателстващия заседанието.


ПРАВО НА ГЛАС:


Чл.31.(1). Всеки член на УС има право на 1 (един) глас.


(2). Не се допуска гласуване с пълномощие.


РЕШЕНИЯ НА УС:


Чл.32. (1). УС на ДНТ – Софийски регион взема решения с явно или тайно гласуване и с обикновено мнозинство от присъстващите с изключение на посочените в 

чл.20, ал.(1) т.т.1 и 12 според която решенията по тези точки се вземат с мнозинство 2/3 (две трети) от присъстващите упълномощени представители, по т.9 с мнозинство 2/3 от всички членове, а по т. 10 и 13 с мнозинство от всички членове на Общото събрание.



(2). Решенията по чл.29, ал (1). т.т. 4, 7 и 16 се вземат с обикновено мнозинство от всички членове на УС.



(3). УС може да вземе решение и без да бъде провеждано заседание,ако протоколът за взетото решение бъде подписан без забележки и възражения от всички членове на УС.


ПРЕДСЕДАТЕЛ НА УС:


Чл.33. . Председателят на Управителния съвет на ДНТ – Софийски регион има  следните правомощия:


1. Представлява ДНТ – Софийски регион пред международни, държавни, общински и обществени органи и организации,  както и пред други юридически и физически лица;
2. Ръководи работата на Управителния съвет на ДНТ – Софийски регион и организира и контролира изпълнението на неговите решения;
3. Внася в Общото събрание от името на Управителния съвет проекто-бюджета на ДНТ –Софийски регион  за утвърждаване;

4. Внася Отчета за дейността на Управителния съвет в Общото Събрание на Федерацията;

5. Ежегодно се отчита пред Управителния съвет за своята дейност:

6. Подписва документи и предприема действия по чл.20, ал.1, т.т. 12,13 и 14, само след решение на Управителния съвет.
7.Председателят на Управителния съвет се избира  за срок (мандат) от 5 (пет) години. Броят на мандатите не е ограничен;

8.Председателят на Управителния съвет на ДНТ – Софийски регион е и Председател на ДНТ – Софийски регион;

9. Председателят на УС на ДНТ - София-регион изпълнява функциите на работодател спрямо щатните и хонорувани сътрудници на ДНТ – Софийски регион.


ИЗПЪЛНИТЕЛЕН ДИРЕКТОР:


Чл.34.(нов) (1). Изпълнителния директор на ДНТ – София окръг се избира за срок от 5 (пет) години от  Управителния съвет на ДНТ – Софийски регион по предложение на Председателя му.
                               (2). Изпълнителният директор може да замества Председателя напълно или частично за определен период от време във функциите, които последният е упълномощен да изпълнява според чл..33 на настоящия Устав или по част от тях по предоставено за целта нотариално заверено пълномощно от Председателя на ДНТ – Софийски регион.
РАЗДЕЛ   ШЕСТИ


ПРЕДСТАВИТЕЛСТВО НА ДНТ –СОФИЙСКИ РЕГИОН


Чл.35.  ДНТ – Софийски регион се представлява от Председателя на ДНТ – Софийски регион. В случай на негово отсъствие представителството може да се осъществява  и от Изпълнителния директор на ДНТ – Софийски регион след упълномощаването му с нотариално заверено пълномощно от Председателя, в което се упоменават  вида  на функциите и срока, за което важи то.
РАЗДЕЛ   
СЕДМИ

           СРЕДСТВА И ИМУЩЕСТВО:
            Чл.36.(1). ДНТ –Софииски регион  има права на собственост, активи и парични средства. 

    (2). ДНТ – Софийски регион формира своето имущество от право на собственост и други вещни права, права на интелектуална собственост и вещни права.


 (3). Управлението и стопанисването на движимото и недвижимото имущество на ДНТ – Софийски регион се осъществява  от УС на ДНТ – Софийски регион.



 (4). Новите колективни членове (НТО). могат да влязат в състава на ДНТ – Софийски регион със своето  движимо и недвижимо имущество, определено от техния колективен орган. При евентуално  преустановяване на членството си в ДНТ – Софийски регион, същите могат да имат претенции за имущество не по-голямо от това, с  което са постъпили, отчитайки амортизацията и други отчисления.


  (5). Имуществото, което е придобито от съвместна дейност за общи цели, остава собственост на организацията след напускане или излизане от състава на ДНТ – Софийски регион.


  (6). УС на ДНТ – Софийски регион управлява и стопанисва своето и на ФНТС имущества, съобразно приет Правилник.



  (7). Прехвърлянето /продажба, дарение, замяна, суперфикция/, учредяване на вещно право, ипотека и други тежести на недвижимото имущество на ДНТ – Софийски регион става с поименно гласуване, с множество 2/3 (две трети) от списъ4ния състав на УС на  ДНТ – Софийски окръг.
           Чл.37. ДНТ –Софийски окръг набира средства от:

1. Членски внос, вноски и отчисления от Членовете на ДНТ – Софийски регион;


       2. Ползване на материалната база;

        3. Помощи, дарения, завещания и спонсорство;


        4. Лихви и дивиденти;


        5. Творческа, консултантска, квалификационна и преквалификационна, информационна, научно-изследователска, внедрителска, стопанска и търговска дейности.

        6. отчисления от помощна дейност;


        7. издателска и други дейности.
 Чл. 38.(1). С решение на ДНТ – Софийски регион могат да се създават целеви фондове.



 (2). ДНТ – Софийски регион изразходва средствата по набраните фондове съгласно настоящия Устав и правилници за набиране и разходване на съответните фондове.


РАЗХОДИ


Чл.39. Разходването на средствата на ДНТ – Софийски регион се извършва съгласно приет годишен Бюджет от Общото му събрание.


 ПРИХОДИ


Чл.40.(1). Всички приходи на ДНТ – Софийски регион, независимо от техния характер и източник, се включват в имуществото му  и служат за постигане на 
неговите цели.


(2). Приходите по предходната алинея не могат да се разпределят под формата на печалба между членовете на ДНТ – Софийски регион.

РАЗДЕЛ   
ОСМИ


ОТЛИЧИЯ И НАГРАДИ

Чл.41 (1). За активна работа и заслуги за развитието и усъвършенстването на

дейността на ДНТ – Софийски регион и за научно – технически постижения, се присъждат колективни и индивидуални награди.



(2). Редът за награждаване и стимулиране с Федеративни награди се урежда с Правилник, приет от УС на ФНТС.


(3). Редът за награждаване и стимулиране с  награди на ДНТ – Софийски регион, се урежда с Правилник, приет от УС на ДНТ – Софийски регион.
РАЗДЕЛ  ДЕВЕТИ


ЕМБЛЕМА И ПЕ4АТ НА ДНТ – СОФИЙСКИ РЕГИОН


Чл.42. ДНТ – Софийски регион има емблема: житен клас, зъбно колело и надпис „НТС”.


Чл.43. ДНТ – Софийски регион има кръгъл печат по форма, с графичен елемент  на емблемата и надпис: „Дом на науката и техниката – Софийски регион”.

РАЗДЕЛ  ДЕСЕТИ


ПРЕОБРАЗУВАНЕ, ПРЕКРАТЯВАНЕ И ЛИКВИДАЦИЯ НА ДНТ – СОФИЙСКИ  РЕГИОН

Чл. 44. Преобразуването на ДНТ – Софийски регион се извършва при условията на чл.12 от  Закона за юридическите лица с нестопанска цел.

Чл. 45. Прекратяването на ДНТ – Софийски регион се извършва  при условията и по реда на чл.13 от Закона за юридическите лица с нестопанска цел.

Чл. 46. (1). При прекратяване на ДНТ – Софийски регион по решение на Общото събрание, ликвидацията се извършва от УС или определено от него лице.



  (3). Относно редът за ликвидация и правомощията на ликвидатора се прилагат разпоредбите на Търговския закон.


ИМУЩЕСТВО СЛЕД ЛИКВИДАЦИЯ
Чл.47. (1). Останалото след удовлетворяването на кредиторите имущество се разпределя между членовете на ДНТ – Софийски регион според съответно решение на Общото събрание.

            (2). Средствата  за издръжка на ликвидацията, включително и възнаграждението на ликвидатора,се определят от УС на ДНТ – Софийски регион.

РАЗДЕЛ  ЕДИНАДЕСЕТИ


ДОПЪЛНИТЕЛНИ И ПРЕХОДНИ РАЗПОРЕДБИ


ПАРАГРАФ & 1. ДНТ – Софийски регион е юридическо лице, съгласно регистрация при фирмено отделение на Софийски районен съд с ф.д. № 10987 и пререгистрирано по същото дело през 1999година.


ПАРАГРАФ & 2. ДНТ – Софийски регион е продължител и правоприемник на първата колегиална общност на Българското инженерно – архитектурно дружество (БИАД) в София, на Областната организация НТС –София и на Окръжния съвет на научно – техническите съюзи – София.

ПАРАГРАФ & 3. ДНТ – Софийски регион е съучредител и редовен член на ФНТС, съгласно решение на Общото събрание от 21.ХН.1992г. и Устава на ФНТС, приет на IX извънреден конгрес-30-31.У.1992г.

РАЗДЕЛ  ДВАНАДЕСЕТИ


ЗАКЛЮЧИТЕЛНИ РАЗПОРЕДБИ

Настоящият  Устав на ДНТ – Софийски регион е приет на Общото събрание, проведено на  21 декември 1992 година, неизменян на Общите събрания през месец май 1995г. и месец май 1998 година, изменен и допълнен от Общите събрания на Сдружението, проведени на 7 юни 2001 година и на 16 юни 2011 година в съответствие със Закона на юридическите лица с нестопанска цел.








   Приложение  1

ПРОТОКОЛ

Днес,..................2014 г. се състоя Учредително заседание на   научно-техническата общност (НТО) при......................................................................................

Присъстваха:.................................................................................................................

.................................................................................................................................................

.................................................................................................................................................


Заседанието се  проведе при следния Дневен ред:

1. Учредяване  на НТО при (в град) ........................................................................
2. Избор на ръководни органи на  НТО..............................................................
 3. Предмет на дейност, основни задачи и цели в дейността на НТО.....................................

......................................................................................................................................

........................................................................................................................................


След станалите разисквания се взеха следните 

РЕШЕНИЯ:

1.1. Учредяване на НТО. Гласували.......За......... Против:......Въздържали се: ...

2.1. Избира за  Председател на НТО.....................................................................................

Гласували.....За......... Против:....Въздържали се:...
2.2. Избира за Зам.председател на НТО................................................................................
Гласували.....За......... Против:...............Въздържали се: ....
....................

3.1. Прима план за работа за  ....г. /НТМ, организационен, НТД/по съответните форми
Гласували.....За......... Против: .....Въздържали се: ...
С това дневния ред  бе изчерпан и събранието беше закрито.

                                                                           Председател на НТО:............................

                                                                                                             /                              /

Протоколчик:..............................

                      /                             /

Приложение: Списък на членовете на НТО..................................................................
С П И С Ъ К

НА ЧЛЕНОВЕТЕ НА НТО ПРИ (ВЪВ).........................................................................

N   Име, презиме, фамилия                                       Образование        специалност                тел./GSM/

1……………………………………………………………………………………………………………………………….

2……………………………………………………………………………………………………………………………..

3.………………………………………………………………………………………………………………………………..

4……………………………………………………………………………………………………………………………….

5………………………………………………………………………………………………………………………………
6………………………………………………………………………………………………………………………………..

7………………………………………………………………………………………………………………………………..

8………………………………………………………………………………………………………………………………..

9………………………………………………………………………………………………………………………………..

10……………………………………………………………………………………………………………………………..

11……………………………………………………………………………………………………………………………..

12………………………………………………………………………………………………………………………………

13……………………………………………………………………………………………………………………………….

14……………………………………………………………………………………………………………………………….

15……………………………………………………………………………………………………………………………….

16……………………………………………………………………………………………………………………………….

17……………………………………………………………………………………………………………………………….

18………………………………………………………………………………………………………………………………..
19………………………………………………………………………………………………………………………………

20……………………………………………………………………………………………………………………………..

………………………………………………………………………………………………………………………………….

